કોંગ્રેસે હાર્દિકના આંદોલનને સમર્થન આપ્યું, ઉપરાંત ઉપવાસના બીજા દિવસે પશ્ચિમ બંગાળના મુખ્યમંત્રી મમતા બેનરજીએ પણ હાર્દિક પટેલને સમર્થન આપ્યું છે, એટલું જ નહીં મમતા બેનરજીનું ડેલિગેશન હાર્દિક પટેલની મુલાકાતે આવનાર છે. મમતા બેનરજીના ડેલિગેશન તરીકે દિનેશ ત્રિવેદી સહિત 4 સાંસદો હાર્દિકની મુલાકાતે આવશે. હાર્દિકના ઉપવાસ સ્થળની બહાર કડક પોલીસ બંદોબસ્ત ગોઠવી દેવામાં આવ્યો છે. પાટીદાર અનામત આંદોલન સમિતિના સભ્યોનો દાવો છે કે લોકોને ઉપવાસ સ્થળ પર આવતાં પોલીસ તેમને અટકાવી રહી છે.